Elyor Ishmuhamedov. Elyor Muhitdinovich Ishmuhamedov (1942-yil 1-may, Toshkent, Oʻzbekiston SSR) — sovet, rus va oʻzbek kinorejissori, ssenariy muallifi, Oʻzbekiston SSRda xizmat koʻrsatgan artist (1969), Oʻzbekiston SSR xalq artisti (1983), Rossiya Federasiyasida xizmat koʻrsatgan san’at arbobi (2013). SSSR Davlat mukofoti laureati (1984). Rossiya Milliy kinematografiya san’ati va fanlari akademiyasining muxbir a’zosi. Tarjimai hol. Elyor Ishmuhamedov 1942-yil 1-may sanasida Toshkentda tugʻilgan. Maktabni a’lo baholarga bitirgach, 1965-yilda Butunrossiya davlat kinematografiya institutining rejissorlik boʻlimini, Yuriy Genik qoʻl ostida tahsil olgan. U1965-1989-yillarda “Oʻzbekfilm” kinostudiyasida rejissor boʻlib ishlagan. 1996-yildan Moskvada rejissorlik va montaj ishlaridan dars bergan, 2013-yildan Oliy ssenariy muallif va rejissorlar kurslari (Odelsha Agishev bilan hamkorlikda) ssenariy ustaxonasi rahbari, soʻng 2019-yildan beri u BDKIning Rostov filialida aktyorlik kursi magistri boʻldi. Ishmuhamedovning “Nazokat” debyut filmi (1966-yilda) Oʻzbekiston SSR Davlat mukofoti, Frankfurtdagi Xalqaro Osiyo kino haftaligi (Kumush mukofot, eng yaxshi rejissor mukofoti, tanqidchilar mukofoti), Pezaro (Italiya) Lokarno (Shveysariya)dagi xalqaro kinofestivallar mukofotlari bilan taqdirlangan. "Sevishganlar" filmi (1969-yilda) SSSR kinoprokatining eng kassabop filmlaridan biri boʻlib, Minskdagi Butunittifoq kinofestivalida Kesak (Vengriya, rejissorlik mukofoti) va Melburnda (Avstraliya) xalqaro kinofestivallarida (eng yaxshi rejissor mukofoti), "Sovet ekrani" jurnalining ijodiy jamoa mukofoti bilan taqdirlangan. Ishmuhamedov Ibn Sino haqidagi “Daho yoshligi” filmi uchun SSSR Davlat mukofoti laureati. Rafiqasi - Tamara Vasilevna Akulova (1957-yilda tugʻilgan). Oʻgʻli - Dmitriy Elyorovich Ishmuhamedov (1989-yilda tugʻilgan). Oʻgʻli - Timur Elyorovich Ishmuhamedov.